**П Р О Г Р А М А**

**ЗА РАЗВИТИЕ НА НАРОДНО ЧИТАЛИЩЕ**

**„ВЪЗРАЖДАНЕ – 1908”**

**село Българско Сливово,община Свищов**

**през 2021 година**

**Програмата за развитие на читалищната дейност през 2021 г. е съобразена с изискванията на чл. 26 а, ал. 2 от Закона за народните читалища. Изготвянето на Програмата за развитие на читалищната дейност през 2021 г. цели обединяване на усилията за развитие и утвърждаване на читалището като важна обществена институция, съхраняващо българските традиции и нематериалното културно наследство.Задача на читалището е да откликва на нуждите на местното население,да участва активно в обществения живот и да бъде притегателен културно-информационен център.**

**ОСНОВНИ ЦЕЛИ:**

1. **Подпомагане на традиционните читалищни дейности и търсене на нови съвременни форми за тяхното развитие и предаване,отстояване на позициите на водещо културно-масово средище**
2. **Запазване на традициите,празниците и обичаите за идващите поколения,съхраняване на историческото наследство на родния край и разпространение на знанието за него.**
3. **Съхранение и развитие на художественото любителско творчество.**
4. **Опазване,поддържане и обогатяване на материалната база.**
5. **Развитие на библиотечната дейност,обогатяване на фонда и формите на работа с читатели и ползватели на компютърната техника.**
6. **Допълнително финансиране чрез участия в различни програми и проекти.**
7. **Продължаване на партньорството на читалището с Община Свищов, с училища, НПО и предимно местната общност с цел финансиране и намиране път и към работещите хора и младежи за привличане в дейностите на читалището.**

**ОСНОВНИ ДЕЙНОСТИ**

**Библиотечна дейност:**

**Библиотечната дейност е формата , чрез която читалището реализира целите си за разширяване и обогатяване на знанията и интереса към наука,изкуство и култура у местното население.**

1. **Превръщането на библиотеката в съвременен обществен**

**информационен център, полезен партньор и ефективен участник в**

**процесите на информационно осигуряване на жителите на селото.**

**2. Библиотечно обслужване на жителите на селото.**

**3. Разнообразяване на фонда с литература,която да задоволява потребителския интерес и да насърчава четенето със специално внимание към децата..**

**4. Създаване в детски отдел на библиотеката Клубове по интереси.**

**5. Експониране на изложби и кътове с литература, витрини.**

**6. Включване в плана на библиотеката на конкретни дейности за работа с подрастващите и приобщаване към читателската аудитория.**

**7.С цел подобряване достъпа на всички читатели до богатството на книгата,да се организира разнос до клубовете на пенсионера и домовете.**

**Художествена самодейност:**

**Съществена част от дейността на читалището е грижата за разширяване и  развитие на любителското художествено творчество. Читалището се явява като най-естествения мост между миналото и съвремието и ролята му при създаването, укрепването и възпроизвеждането на традициите и културата е незаменима.Читалищните любителски колективи са 9 на брой с около 100 самодейци**

**Художествено-творческата дейност в читалището цели запазване и развитие на традиционните ценности на българския народ, съхранение на обичаите и традициите, както и създаване на нови традиции, породени от нуждите на местните общности. Чрез тази дейност читалището ще работи за привличане на младите хора и учениците към читалищните самодейни колективи, както и за осмисляне свободното време на учениците . С изявите на читалището ще се работи за развитие и обогатяване на културния живот в селото.Чрез тази дейност читалището ще има възможност за популяризиране на селото в страната и чужбина. За осъществяване на тези задачи ще бъдат изпълнявани следните дейности и ще бъдат организирани следните празници:**

1. **Обогатяване и разнообразяване на репертоарите на художетвените колективи.**
2. **Организиране и провеждане на местни фолклорни празници**
3. **Организиране и провеждане на Трети регионален фестивал “От Лазарица до Гергьовден”**
4. **Поддържане на утвърдените форми в любителското художествено творчество и създаване на нови;  ангажирано участие в общинските фестивали, празници и др. прояви.**
5. **Участие в различни фолклорни и певчески фестивали и празници в региона и страната.**

**Организационна дейност:**

**Организационната дейност в читалището е насочена към създаване на по-добри възможности за работа на читалищните дейци и потребителите, както и откликване на новите потребности на местното общество. Ще се работи за създаване на условия за организационна стабилност. В тази връзка се предвиждат следните основни задачи за изпълнение:**

1. **Провеждане на заседания с членовете на настоятелството на читалището**
2. **Дейности по привличане на нови членове на читалището;**
3. **Повишаване на културата за работа с читатели и потребители.**
4. **Сградата на читалището е с голяма площ и обем и се нуждае от непрекъснати текущи и основни ремонти, които трудно могат да се финансират от собствения бюджет.Кандидатстване по проекти с цел финансиране .**
5. **Подобряване на комуникациите с други институции и структори в общината за обмяна на актуална информация.**

**Финансиране:**

**Финансирането на читалищата е регламентирано в Закона за народните читалища и се осъществява по следните начини:**

1. **Читалището финансира дейността си в рамките на държавната**

**субсидия;**

**2. Наем на земеделски земи**

**3. Членски внос**

**4. Дарения**

**5. Други законови приходи**

**Настоящата едногодишна програма за развитие на Народно читалище „Възраждане-1908” е само вариант и процес във времето, един от многото начини, който ще се търси в бъдеще за да стимулира развитието на общността в село Българско Сливово.**

**Насоките и плана за културните дейности през 2018 г. са приети на редовно заседание на читалищното настоятелство.**

**10.11.2020 година Председател :………………**

**С.Българско Сливово /Д.Йорданов/**